**KONTRAKTSFORMULAR FOR OSLO KOMMUNES**

**KJØP AV MELLOMTUNGE KJØRETØY**

mellom

………………………………………………

(heretter kalt Oppdragsgiver)

og

………………………………………………

(heretter kalt Leverandør)

Organisasjonsnr./Personnr. ……………………………

om

…………………………………………………………….……………………………………..

(kort beskrivelse av leveransen og formålet med anskaffelsen)

For denne kontrakten gjelder Standard kontraktsvilkår for Oslo kommunes kjøp av varer (heretter kalt standardvilkårene) med de endringer og suppleringer som følger av denne kontrakten.

# Kontrakten (standardvilkårene pkt. 1.1)

*(Fylles ut dersom det er aktuelt å endre punkt 1.1 i standardvilkårene).*

Punkt 1.1 i standardvilkårene utgår og erstattes av følgende bestemmelse:

Kontrakten består av følgende dokumenter:

1. .…………………………………………………………
2. ………………………………………………………….
3. ………………………………………………………….
4. ………………………………………………………….
5. ………………………………………………………….
6. ………………………………………………………….

Ved motstrid gjelder dokumentene i ovennevnte rekkefølge.

# Partenes representanter (standardvilkårene pkt. 2)

For Oppdragsgiver: For Leverandøren:

Navn ……………………… Navn ………………………

Adresse ……………………… Adresse ………………………

Telefon ……………………… Telefon ………………………

E-post ……………………… E-post ………………………

# Leveransen

## Varer

Avtalen fastsetter vilkårene for kjøp av mellomtunge kjøretøy i angitt periode. Avtalen er gjensidig bindende for Oppdragsgiver og Leverandør.

Hvis saklig grunn kan oppdragsgiver ensidig si opp kontrakten. Oppsigelsestiden er 3 måneder.  
  
For denne avtale gjelder «Standard kontraktsvilkår for Oslo kommunes kjøp av varer» av 15.04.2019 (heretter kalt standardvilkårene) med følgende endringer og suppleringer.

## Sideforpliktelser

*(Fylles ut dersom Leverandøren skal utføre sideforpliktelser i forbindelse med leveransen, for eksempel montasje, funksjonsprøver (jfr. standardvilkårenes pkt. 4.3.2), service, opplæring, plikt til å ta med emballasje i retur m.m. Beskriv ytelsen her, eller henvis til aktuelt vedlegg til kontrakten)*

Leveransen omfatter følgende sideforpliktelser:

………………………………………………………………………………………..

………………………………………………………………………………………..

# Leveringstid og -sted (standardvilkårene pkt. 4.2)

Leveringstid ……………………………………………………..

Leveringsadresse ……………………………………………………..

# Ordrebekreftelse (standardvilkårene pkt. 4.3)

*(Fylles ut dersom 1) ordrebekreftelse ikke skal utstedes, eller 2) 14 dagers fristen skal fravikes)*

Punkt 4.3 i standardvilkårene endres slik:

…………………………………………………………………………………………

# Leveringsklausuler (standardvilkårene pkt. 4.3.1)

*(Må fylles ut dersom varene ikke skal leveres fritt levert til avtalt leveringssted)*

Følgende leveringsklausul er avtalt: ………………………………………

# Forsikring (standardvilkårene pkt. 4.7)

For leveransen gjelder følgende forsikringer:

…………………………………………………………………………………………

# Underleverandører (standardvilkårene pkt. 4.8)

*(Fylles ut dersom det avtales hvilke underleverandører Leverandøren skal benytte)*

Følgende underleverandører er avtalt benyttet:

........................................................................... Org.nr./Personnr. ……………….

…………........................................................... Org.nr./Personnr. ……………….

........................................................................... Org.nr./Personnr. ……………….

# Pris og betaling (standardvilkårene pkt. 8)

## Pris

*(Velg aktuelt alternativ eller sett opp egen prisoppstilling)*

Alt. 1) Fast pris for varen kr.……..……., ekskl. mva.

Merverdiavgift……. % kr.\_\_\_\_\_\_\_\_\_

Kontraktssum kr.\_\_\_\_\_\_\_\_\_ , inkl. mva.

Kontraktssummen inkluderer Leverandørens nødvendige utgifter i forbindelse med leveransen, med mindre annet er avtalt nedenfor under pkt.9.3.

Alt. 2)

Fast pris for varen, inkl. følgende sideforpliktelser:…………………………………………. kr. ………….., ekskl. mva.

Merverdiavgift ….. % kr. \_\_\_\_\_\_\_\_\_

Kontraktssum kr. \_\_\_\_\_\_\_\_\_ , inkl. mva.

Kontraktssummen inkluderer Leverandørens nødvendige utgifter i forbindelse med leveransen og de avtalte sideforpliktelsene med mindre annet er avtalt nedenfor under pkt.9.3.

Alt. 3) Fast pris for varen og timepris for sideforpliktelser

Fast pris for varen kr. ………….., ekskl. mva.

Merverdiavgift …….% kr. \_\_\_\_\_\_\_\_\_

Kontraktssum kr. \_\_\_\_\_\_\_\_\_ , inkl. mva.

Kontraktssummen inkluderer Leverandørens nødvendige utgifter i forbindelse med leveransen med mindre annet er avtalt nedenfor under pkt. [9.3](#_Utgifter_(standardvilkårene_pkt.).

Pris pr. time for avtalte sideforpliktelser:

1. montasje kr. …………, ekskl. mva.
2. funksjonsprøver kr. …………, ekskl. mva.
3. service kr. …………, ekskl. mva.
4. opplæring kr. …………., ekskl. mva.
5. prøvedrift kr. ………….., ekskl. mva.
6. idriftsettelse kr. ………….., ekskl. mva.
7. annet kr. ………….., ekskl. mva.

Påslag for materialer ……………. %

Timeprisene inkluderer Leverandørens nødvendige utgifter forbindelse med de avtalte sideforpliktelsene med mindre annet er avtalt nedenfor under pkt. [9.3](#_Utgifter_(standardvilkårene_pkt.).

## Prisregulering (standardvilkårene pkt. 8.2)

*(Fylles ut dersom prisen skal være gjenstand for regulering)*

Prisen reguleres slik:

………………………………………………………………………………………..

………………………………………………………………………………………..

………………………………………………………………………………………..

## Utgifter og reiser (standardvilkårene pkt. 8.3)

*(Fylles ut dersom fastprisen eller timesatsen ikke skal inkludere alle utgiftene knyttet*

*til varen eller de avtalte sideforpliktelsene)*

Følgende utgifter er ikke inkludert i fastprisen eller timeprisen avtalt under pkt. [9.1](#_Pris):

…………………………………………………………………………………

…………………………………………………………………………………

…………………………………………………………………………………

Leverandøren kan kreve utgiftene refundert av Oppdragsgiver i den utstrekning de anses nødvendige og rimelige.

# Leverandørens garanti/absolutt reklamasjonsfrist (standardvilkårene pkt. 9.3)

## Utvidet garanti

*(Fylles ut dersom Leverandøren gir en utvidet garanti)*

For Leverandørens garantiansvar gjelder følgende:

.....................................................................................………………………………..

.....................................................................................………………………………..

…………………………………………………………………………………………

…………………………………………………………………………………………

## Absolutt reklamasjonsfrist

*(Fylles ut dersom det avtales at den absolutte reklamasjonsfristen skal være lengre enn 2 år)*

Det er avtalt en absolutt reklamasjonsfrist på ……….. år.

# Dagmulktsatser (standardvilkårene pkt. 10.2)

*(Fylles ut dersom det avtales andre dagmulktsatser enn de som er fastsatt i pkt. 10.2 i standardvilkårene)*

Dagmulktsatsene i punkt 10.2, 2. ledd i standardvilkårene utgår og erstattes av følgende satser:

Ved forsinket levering er dagmulkt …… o/oo av den totale kontraktssummen, eksklusive merverdiavgift, minimum kr. …………….. pr. hverdag inntil levering finner sted.

# Miljøbestemmelser

*(Strykes hvis det ikke er relevant å stille miljøkrav)*

## Miljøpolicy[[1]](#footnote-1)

*(Strykes hvis det ikke er relevant å stille krav til miljøpolicy)*

Leverandørens øverste ledelse skal opprette, implementere og vedlikeholde en miljøpolicy som minimum omfatter produksjon og distribusjon av varene i denne kontrakt og som, innenfor definert omfang av organisasjonens ledelsessystem for miljø:

1. er egnet for formålet og konteksten til organisasjonen, inkludert type, skala og miljøeffektivitet av deres aktiviteter, produkter og tjenester;
2. gir en ramme for å fastsette miljømålene;
3. omfatter et engasjement i beskyttelse av miljøet, inkludert forebygging av forurensning og andre spesifikke forpliktelser som er relevante for organisasjonens kontekst (kan omfatte bærekraftig ressursbruk, reduksjon av klimagassutslipp; og vern av biologisk mangfold og økosystemer);
4. omfatter et engasjement i å overholde samsvarsforpliktelsene[[2]](#footnote-2) sine (lovfestede krav som Leverandøren som organisasjon skal oppfylle, og andre krav som Leverandøren som organisasjon skal oppfylle eller velger å oppfylle);
5. omfatter en forpliktelse til å kommunisere egne samsvarsforpliktelser til underleverandører og følge opp etterlevelse av disse i leverandørkjeden for denne kontrakt.

## Dokumentasjon av ledelsessystem for miljø

*(Strykes hvis det ikke er relevant å stille krav til dokumentasjon av ledelsessystem for miljø)*

Leverandøren skal på forespørsel fra Oppdragsgiver dokumentere hvordan det arbeides med å redusere negativ miljøpåvirkning fra virksomhet knyttet til varene i denne kontrakten, i tråd med samsvarsforpliktelsene i Leverandørens miljøpolicy.

## Følgende krav er stilt til emballasje (standardvilkårene pkt. 4.5)

*(Strykes hvis det ikke er relevant å stille krav i tillegg til standardvilkårene pkt. 4.5 om returordning. Dersom det er aktuelt å stille tilleggskrav, kan det for eksempel være;*

*Levering av varen skal skje uten emballasje, i tepper som Leverandøren tar med seg eller at emballasjen må være av resirkulert materiale)*

## Følgende returordning er avtalt for denne vareleveransen

*(For eksempel at Leverandøren på leveransetidspunktet skal dokumentere at han selv eller de som produserer eller importerer varen(e) oppfyller lovkrav om eget eller kollektivt retursystem, som vederlagsfritt kan ta i retur kasserte produkter av tilsvarende type)*

## Bruk av regnskogprodukter

*(Strykes hvis det ikke er relevant å stille krav om bruk av regnskogprodukter)*

Det skal ikke benyttes tropisk tømmer eller trevirke med tropisk tømmer dersom det ikke kan dokumenteres ved pålitelige sertifiseringsordninger at tømmeret eller trevirket stammer fra bærekraftig og lovlig hogst.

# Sosiale kontraktsvilkår:

(Sosiale vilkår som skal benyttes i kontrakter der det er risiko for brudd på grunnleggende menneskerettigheter eller ILOs kjernekonvensjoner i leverandørkjeden)

## Respekt for grunnleggende menneskerettigheter, ILOs kjernekonvensjoner og Folkerettens regler i egen virksomhet og i leverandørkjeden

Leverandører og underleverandører til Oslo kommune skal respektere grunnleggende menneskerettigheter, ILOs kjernekonvensjoner og folkerettens regler som er knyttet til leveransen i denne kontrakt, herunder relevante FN-vedtak som Norge er forpliktet av. Leverandøren plikter å påse at den selv eller underleverandøren ikke kan knyttes til aktiviteter som kan bidra til brudd på slike rettigheter. Relevante bestemmelser omfatter blant annet:

* Forbud mot barnearbeid (FNs barnekonvensjon artikkel 32, ILO-konvensjon nr 138 og 182)
* Forbud mot tvangsarbeid/slavearbeid (ILO-konvensjon nr 29 og 105)
* Forbud mot diskriminering (ILO-konvensjon nr 100 og 111)
* Organisasjonsfrihet og retten til kollektive forhandlinger (ILO-konvensjon nr 87 og 98)
* Ingen må utsettes for tortur eller grusom, umenneskelig eller nedverdigende behandling eller straff (FNs Verdenserklæring for menneskerettigheter art. 5)
* Enhver som arbeider har rett til en rettferdig og god betaling som sikrer hans familie og ham selv en menneskeverdig tilværelse, og som om nødvendig blir utfylt ved annen sosial beskyttelse (FNs Verdenserklæring for menneskerettigheter art. 23.3)
* Enhver har rett til hvile og fritid, herunder rimelig begrensning av arbeidstiden og regelmessige ferier med lønn. (FNs Verdenserklæring for menneskerettigheter art. 24)

Kravene angir minimumsstandarder. Arbeidslovgivningen der produksjonen finner sted skal etterleves. Av særlige relevante forhold fremheves lønns- og arbeidstidsbestemmelser, helse-, miljø- og sikkerhetsbestemmelser, lovfestede forsikringer og sosiale ordninger, samt regulære ansettelsesforhold, inklusive arbeidskontrakter. Der hvor konvensjoner og nasjonale lover og reguleringer omhandler samme tema, skal den høyeste standarden alltid gjelde.

Ved brudd på plikter etter denne bestemmelsen skal Leverandøren rette opp de påpekte bruddene innen tidsfrist satt av Oslo kommune. Retting skal dokumenteres skriftlig og på den måten Oslo kommune finner hensiktsmessig.

Alvorlige eller gjentatte brudd på etterlevelse av kravene i kontraktsperioden gir Oppdragsgiver rett til å heve kontrakten. Selv om Leverandøren eller underleverandøren retter, er ikke det til hinder for at Oppdragsgiver kan heve kontrakten. Ved brudd på bestemmelsen kan Oppdragsgiver under enhver omstendighet kreve at Leverandøren skal erlegge den berikelsen Leverandøren har oppnådd gjennom bruddet. Dette gjelder selv om Leverandøren ikke kan bebreides for bruddet.

Oppdragsgiver, eller tredjepart engasjert av Oppdragsgiver, kan for å undersøke om kontraktens krav blir oppfylt, gjennomføre revisjon av Leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll.

Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser.

## Oppfølging av grunnleggende menneskerettigheter, ILOs kjernekonvensjoner og Folkerettens regler i leverandørkjeden

Leverandøren plikter å ha innarbeidet retningslinjer som omfatter respekt for grunnleggende menneskerettigheter, ILOs kjernekonvensjoner og folkerettens regler som er knyttet til leveransen i denne kontrakt, i egen virksomhet og for leverandørkjeden. Dersom Leverandøren bruker underleverandører for å oppfylle denne kontrakten, plikter Leverandøren å arbeide aktivt for å sikre at underleverandører etterlever samme krav. Leverandøren plikter å ha skriftlige rutinerfor å systematisere arbeidet med å følge opp og verifisere etterlevelse av kravene i leverandørkjeden.

Leverandøren må gjennomføre regelmessige risikovurderinger knyttet til aktivt arbeid for å hindre brudd på grunnleggende menneskerettigheter, ILOs kjernekonvensjoner og folkerettens regler som er knyttet til leveransen i denne kontrakt, i leverandørkjeden. På basis av risikovurderingene, må det gjennomføres kontrolltiltak og rapporteres på konkret oppfølging av underleverandører i hele leverandørkjeden, inkludert beskrives hvordan kontroll, undersøkelser og revisjoner basert på risikovurderinger er gjennomført. På oppfordring fra Oslo kommune skal dette dokumenteres ved

* Oversikt over produksjonsenheter og opprinnelsesland i leverandørkjeden
* Egenrapportering og / eller
* Oppfølgingssamtaler og / eller
* En uavhengig parts kontroll av arbeidsforholdene og / eller
* 3. partssertifisering som SA8000 eller tilsvarende

Ved brudd på plikter etter denne bestemmelsen skal Leverandøren rette opp de påpekte bruddene innen tidsfrist satt av Oslo kommune. Retting skal dokumenteres skriftlig og på den måten Oslo kommune finner hensiktsmessig.

Alvorlige eller gjentatte brudd på etterlevelse av kravene i kontraktsperioden gir Oppdragsgiver rett til å heve kontrakten. Selv om Leverandøren eller underleverandøren retter, er ikke det til hinder for at Oppdragsgiver kan heve.

Oppdragsgiver, eller tredjepart engasjert av Oppdragsgiver, kan for å undersøke om kontraktens krav blir oppfylt, gjennomføre revisjon av Leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

# Andre bestemmelser

## Krav om betaling til bank

Lønn, oppgjør og annen godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelse.

## Krav til lønns- og arbeidsvilkår

Leverandør og underleverandører (herunder bemanningsselskap) plikter å ha lønns- og arbeidsvilkår som ikke er dårligere enn det som følger av til enhver tid gjeldende arbeidsmiljølovgivning, allmenngjøringsforskrifter eller landsomfattende tariffavtale for den aktuelle bransje. Dette gjelder bare for arbeidere som direkte medvirker til oppfyllelse av leverandørs forpliktelser under avtalen.

På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandøren se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse. Dersom det ikke finnes slike lokale avtaler, skal Leverandøren se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.

Med lønns- og arbeidsvilkår menes blant annet bestemmelser om arbeidstid, lønn, obligatorisk tjenestepensjon, overtidstillegg, skift- og turnustillegg og ulempetillegg, og dekning av utgifter til reise, kost og losji.

Dersom kravet til lønns- og arbeidsvilkår ikke etterleves, har Oppdragsgiver rett til å holde tilbake deler av kontraktssummen til det er dokumentert at forholdet var eller er brakt i orden. Summen som blir holdt tilbake skal tilsvare ca. 2 ganger besparelsen for arbeidsgiveren.

Dersom bruddet har skjedd hos underleverandøren kan Oppdragsgiver kreve at Leverandøren skifter ut underleverandøren. Dette skal skje for Leverandørens regning og risiko.

Ved brudd på plikter etter denne bestemmelsen som ikke er av ubetydelig karakter kan Oppdragsgiver stanse arbeidene for Leverandørens regning og risiko eller heve kontrakten. Selv om Leverandøren eller underleverandør retter overfor arbeiderne, er ikke det til hinder for at Oppdragsgiver kan heve. Leverandørens forsinkelse som følge av stansing gir Oppdragsgiver rett på eventuell dagmulkt etter kontraktens bestemmelser om forsinket levering. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert til seg Leverandørens kontrakter med underleverandører.

Brudd på plikter etter denne bestemmelsen gir under enhver omstendighet Oppdragsgiver rett på forholdsmessig prisavslag. Ved vurderingen av hva som er et forholdsmessig prisavslag, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Oslo kommune, eller eventuelt tredjepart engasjert av Oslo kommune, har rett til innsyn i dokumenter, og rett til å foreta andre undersøkelser, som gjør det mulig for Oppdragsgiver å gjennomføre kontroll med at kravet til lønns- og arbeidsvilkår overholdes.

Leverandøren plikter vederlagsfritt å medvirke ved kontroll, herunder til å fremlegge all etterspurt dokumentasjon. Medvirknings- og dokumentasjonsplikten omfatter også underleverandører.

Leverandør plikter å ha tilsvarende kontraktsbestemmelse i sine kontrakter med underleverandører og skal gjennomføre nødvendig kontroll hos sine underleverandører for å påse at plikten overholdes.

## 14.3 Krav om betaling med elektronisk betalingsmiddel/forbud mot kontant betaling

All betaling Leverandøren foretar i forbindelse med utførelsen av kontraktsarbeid for Oslo kommune skal betales med elektronisk betalingsmiddel.

Alvorlige brudd på denne bestemmelsen gir Oppdragsgiver rett til prisavslag tilsvarende betalingen.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## 14.4 Brudd på skatte- og avgiftsforpliktelser

Leverandøren og eventuelle underleverandører skal til enhver tid oppfylle sine forpliktelser til å betale skatter og/eller avgifter.

Oppdragsgiver kan til enhver tid foreta kontroll av Leverandørens og eventuelle underleverandørers oppfyllelse av forpliktelser til å betale skatter og/eller avgifter.

Dersom Leverandøren i ikke uvesentlig grad misligholder sine forpliktelser til å betale skatter og/eller avgifter kan Oppdragsgiver, etter at Leverandøren er gitt en frist til å rette, heve kontrakten. Dersom Leverandøren vesentlig misligholder sine forpliktelser til å betale skatter og/eller avgifter kan Oppdragsgiver heve kontrakten uten at Leverandøren er gitt en frist til å rette. Retten til å heve gjelder ikke dersom kravet formelt er bestridt overfor kompetent myndighet og Leverandøren kan sannsynliggjøre overfor Oppdragsgiver at kravet ikke er berettiget.

Dersom Leverandørens underleverandør i ikke uvesentlig grad misligholder sine forpliktelser til å betale skatter og/eller avgifter, kan Oppdragsgiver, etter at underleverandør er gitt en frist til å rette, kreve at Leverandøren snarest mulig skifter ut sin underleverandør for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet, og Leverandøren kan sannsynliggjøre overfor Oppdragsgiver at kravet mot underleverandør ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Oppdragsgiver heve avtalen.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## 14.5 Revisjon

Oslo kommune, eller eventuelt tredjepart engasjert av Oslo kommune, kan for å undersøke om kontraktens krav blir oppfylt, gjennomføre revisjon av Leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll. Medvirknings- og dokumentasjonsplikten omfatter også underleverandører.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## 14.6 Brudd på konkurranselovgivningen

Dersom det er klar sannsynlighetsovervekt for at Leverandøren har brutt konkurranseloven §§ 10 eller 11 eller tilsvarende bestemmelser, kan Oppdragsgiver heve kontrakten dersom dette er forholdsmessig.

Dersom det er klar sannsynlighetsovervekt for at Leverandørens underleverandør har brutt konkurranselovens §§ 10 eller 11 eller tilsvarende bestemmelser, kan Oppdragsgiver kreve at Leverandøren snarest mulig skifter ut sin underleverandør, for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandøren kan sannsynliggjøre overfor Oppdragsgiver at kravet mot underleverandøren ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Oppdragsgiver heve avtalen.

Før heving etter første ledd og før krav om utskiftning av underleverandør i annet ledd, skal Oppdragiver vurdere den tid som er gått siden bruddet på konkurranseloven §§ 10 eller 11 ble begått, hvilke self-cleaning-tiltak som er iverksatt fra Leverandørens eller underleverandørens side og eventuelt andre momenter som kan ha betydning for vurderingen av om hevingen eller utskiftningen er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## 14.7 Mislighold av kontraktsforpliktelser – konsekvenser for senere konkurranser

Brudd på Leverandørens plikter i denne kontrakten vil bli nedtegnet og kan få betydning i senere konkurranser, i overensstemmelse med regelverket for offentlige anskaffelser.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

# Forsikring

Oslo kommunes er selvassurandør. Alle kommunens tjenestebiler skal være forsikret i Oslo Forsikring.

# 16 Krav til transport i kontraktsperioden

Fra 1.1.2025 skal alle leveranser/oppdrag for Oslo kommune der transport er en del av ytelsen, foretas ved hjelp av nullutslipps- (dvs. batterielektrisk eller hydrogen) eller biogassteknologi som minimum oppfyller euroklasse 6/VI.

For leveranser/oppdrag der transporttjenester ikke oppfyller krav til overnevnte teknologier plikter leverandøren å fremlegge detaljert gjennomførings plan. Planen skal oversendes Oppdragsgiver for godkjenning senest innen 30.06.2024.

Unnlater Leverandøren å varsle Oppdragsgiver om hvordan kravet blir innfridd, eller den kommer for sent i henhold til fristen, er dette å anse som brudd på avtalens bestemmelser.

# 17 Proveny

Leverandør skal betale proveny til oppdragsgiver på 1% av omsetningen til Oslo kommune og eventuelle samarbeidspartnere, dette for leveranser i henhold til samkjøpsavtalen. Leverandør innberetter tertialvis og innen den 15. januar, 15. mai og 15. september hvert år omsetning i foregående tertial.

Omsetningsrapport skal leveres elektronisk i MS Excel format til avtaleforvalter i Oslo kommune jf. punkt 6.7.2. Oppdragsgiver forbeholder seg retten til å gjøre endringer i provenyinnberetningen i kontraktsperioden, leverandør vil bli varslet skriftlig om endringer i rutine for proveny.

Det skal betales proveny for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet. Leverandør er forpliktet til å sende omsetningsrapport for alle år det er gyldige avropsavtaler som er inngått i samkjøpsavtalens avtaleperiode.

Oppdragsgiver vil etter mottak av omsetningsrapport og avklaring av eventuelle avvik utstede faktura pålydende provenybeløpet (1,0 % av innrapportert omsetning) med 30 kalenderdagers betalingsfrist. Dersom det er samarbeidspartnere med på avtalen, vil Oslo kommune utstede to fakturaer. Purregebyr (iht. inkassoforskriften) og forsinkelsesrenter (iht. forsinkelsesrenteloven) vil påløpe ved for sen betaling.

Dersom omsetningsrapport for proveny ikke er innberettet innen fristene påløper en dagmulkt pålydende kroner 300,- per hverdag frem til innberetning er foretatt. Påløpt dagmulkt tilkommer på faktura.

# 18 Faktura

På faktura skal alle priser spesifiseres som i prislisten, samt inneholde veiledende pris, rabatter og pris per enhet. Betalingsbetingelser er per 30 kalenderdager etter mottatt faktura.

Alle fakturaer skal fylles ut i henhold til listen nedenfor og sendes til følgende adresse:

**Virksomhetens navn**

**v/ Oslo kommune Fakturasentral**

**Postboks 6532Etterstad**

**0606 Oslo**

Fakturaen/xml-filen må inneholde følgende:

* Leverandørens navn
* Leverandørens organisasjonsnummer
* For leverandører registret i MVA-registeret, skal organisasjonsnummer etterfølges av bokstavene MVA.
* Bankkontonummer
* Fakturanummer (unikt for leverandøren)
* Fakturadato
* Forfallsdato
* Leveringssted
* Leveringsdato
* Fakturamottaker:
* Virksomhetens navn, ikke enhetens som barnehage eller skole
* Virksomhetens organisasjonsnummer, ikke enhetens
* Avtalenummer (oppgis av oppdragsgiver)
* Referanse - ressursnummer
* Varelinjetekst, spesifikasjon av ytelsen/varen
* Artikkelnummer (varenummer)
* Artikkelnavn
* Enhetsbeskrivelse (stk., kartong, etc.)
* Enhetspris per varelinje
* Antall enheter per varelinje
* Varelinjebeløp, sum per varelinje. Ikke forskjellige varer i samme linje.
* Fakturabeløp eksklusiv mva.
* Mva. spesifisert beløp. Spesifiseres på de forskjellige mva.-satsene.
* Fakturabeløp inkludert mva.

Kun korrekt utfylte fakturaer utløser betalingsplikt.

# 19 Endringer i Leverandørs organisasjon mv.

Endringer som kan få betydning for avtalen, for eksempel Leverandørs organisasjonsform, overdragelse av virksomhet og lignende, skal meddeles skriftlig til Oppdragsgiver snarest.

# 20 Endringer i Oppdragsgivers organisasjon

Uavhengig av hvordan Oslo kommune velger å organisere sine enheter etter kontraktsinngåelse, skal enhver enhet i Oslo kommune kunne benytte seg av avtalen.

\*\*\*\*\*\*\*\*\*\*\*\*\*\*\*\*\*\*

Dette kontraktsdokumentet med bilag er signert gjennom Oppdragsgivers konkurransegjennomføringverktøy (KGV). Signerere og signaturdato fremgår av signeringssertifikat.

1. Basert på ISO 14001:2015 pkt. 5.2 [↑](#footnote-ref-1)
2. Samsvarsforpliktelser kan oppstå på grunnlag av obligatoriske krav, som gjeldende lover og forskrifter, eller frivillige forpliktelser, som organisasjons- og bransjestandarder, kontraktsforhold, retningslinjer og avtaler med samfunnsgrupper eller frivillige organisasjoner (ISO 14001:2015 pkt. 3.2.9) [↑](#footnote-ref-2)